የነፀብራቅ የጋራ መኖሪያ ህንፃ የህብረት ስራ ማህበር የነዋሪዎቸ ግዴታዎች

ማንኛውም የቤት ባለቤት ሆነ ተከራይ ጊዜ ከዚህ በታች የተዘረዘሩት ግዴታዎች አሉባቸው

1. በማንኛውም ጊዜ ወደ ቤቱ ከባድ ዕቃ በሚያስገቡበት እና በሚያስወጣበት ግዜ ከማህበሩ የማስገቢያ ወይም የማስወጫ ፈቃድ ማግኘት አለባቸው ካልሆነ ግን የጥበቃ ሰራተኞች ዕቃ እንዳይገባ ወይም እንዳይወጣ ይከለክላሉ
2. ሁሉም አባል የመኖሪያ ቤቱን ሲያከራይ ወይም ሲሸጥ ለመኖሪያ አገልግሎት ብቻ መሆኑን ማሳወቅ የሚደረጉ ውሎች በሙሉ በማህበሩ እውቅና ማግኘት አለባቸው ይህ ካልሆነ ወደ ህንፃው ማንኛውንም ዕቃ ማስገባት ሆነ ማስወጣት አይቻልም
3. ማህበሩ የመኖሪያ ቤት ኪራይን በተመለከተ አዲስ ተከራይ ሲገባም ሆነ ነባር ተከራይ ሲወጣ የቤቱ ባለቤት ወይም ተከራዩ ያልተወጣው ግዴታ ካለ በማንኛውም ሁኔታ የዕቃ ማውጫም ሆነ ማስገቢያ ፈቃድ አያገኝም
4. ደረቅ ቆሻሻን በተመለከተ ሁሉም አባል በቤት ውስጥ ብቻ የሚበሰብስ እና የማይበሰብስ በሚል ሁለት ማጠራቀሚያ አጠራቅሞ ማህበሩ በሚያዘጋጀው የጋራ ማጠራቀሚያ እንዲያስቀምጥ ይሆናል
5. ቡናም ሆነ ማንኛውም የሚወቀጥ ነገር በአነስተኛ መጠንም ቢሆን መውቀጥ አይቻልም
6. በህንፃው የውስጣዊ ሆነ ውጪዊ አካል ላይ ልብስ ለማስጣት ወይም ሌላ ነገር ለማስጣት በሚል የሚሰቀል ገመድ ማድረግ አይፈቀድም
7. በህንፃው በረንዳ ላይ ያልተፈቀደ ዕቃ ከ12 ሰዓት በላይ ማስቀመጥ አይቻልም
8. ማንኛው ነዋሪ ከቤት ውስጥ የሚመነጭ የትኛውም አይነት ድምፅ /ሙዚቃ፣ ሬዲዮ ፣ ቴሌቪዥን ወይም ሌላን/ ከሚኖርበት ቤት ውጭ እንደማይስማ እርግጠኛ መሆን አለት ይህ ካለሆነ የትኛውም ነዋሪ ድምፅ እንዲቆምለት መጠየቅ እና ማስቆም መብት አለው፡፡
9. ሁሉም ነዋሪ የሚያመነጨውን ቆሻሻ በፈርጅ በፈርጁ ማለትም የሚበሰብስ እና የማይበሰብስ በሚል በቤት ውስጥ ካጠራቀመ በኃላ ማህበሩ በሚያዘጋጀው ስፈራ ላይ በአግባቡ ማስወገድ አለበት